b'\n_START_ARTICLE_\nSteven N\xe2\x80\x99Zonzi\n_START_SECTION_\nSeurajoukkueura\n_START_PARAGRAPH_\nAmiens SC:ss\xc3\xa4 ammattilaisuransa aloittanut ja per\xc3\xa4ti kuudessa eri seurassa juniorina pelannut N\xe2\x80\x99Zonzi siirtyi Valioliigassa pelanneeseen Blackburn Roversiin vuonna 2009. H\xc3\xa4nt\xc3\xa4 alettiin Amiensin aikoina kutsumaan \xe2\x80\x9duudeksi Patrick Vieiraksi\xe2\x80\x9d. N\xe2\x80\x99Zonzi pelasi nelj\xc3\xa4 kautta Roversissa, ennen kuin joukkue tippui Englannin Mestaruussarjaan vuonna 2012. Samana vuonna N\xe2\x80\x99Zonzi siirtyi Valioliigan Stoke Cityyn. H\xc3\xa4n on ollut molemmilla Stoke-kausilla yksi joukkueen t\xc3\xa4rkeimmist\xc3\xa4 pelaajista. Stoken aikoina N\xe2\x80\x99Zonzi on my\xc3\xb6s joutunut poliisin kuulusteluun ajettuaan kolarin autollaan.\n_START_SECTION_\nMaajoukkueura\n_START_PARAGRAPH_\nRanskan alle 21-vuotiaiden maajoukkueessa pelannut N\xe2\x80\x99Zonzi kutsuttiin toisen kotimaansa Kongon demokraattisen tasavallan jalkapallomaajoukkueeseen vuonna 2011. H\xc3\xa4n kielt\xc3\xa4ytyi tuolloin, mutta ei viel\xc3\xa4 sulkenut pois mahdollisuutta pelata tulevaisuudessa Kongon demokraattisen tasavallan maajoukkueessa. H\xc3\xa4n valitsi lopulta kuitenkin Ranskan ja kuului miehist\xc3\xb6\xc3\xb6n vuoden 2018 MM-kilpailuissa, joissa Ranska voitti maailmanmestaruuden.'